***Ušljivost u vrtiću – što učiniti***

******

Ušljivost je neugodna pojava koja se česće javlja među djecom u vrtiću i školi. Uzročnik je siva uš, parazit 2-3mm koji leže jajašca (gnjide). Jajašca su poput malih sivkasto – bijelih zrnaca, često priljubljenih uz vlas kose, a najčešće ih nalazimo u kosi na zatiljku i iza ušiju.

**Prenosi se:** dodirom glave uz glavu, uporabom istog češlja, kape ili marame,spavanjem na istom jastuku. Uš ne skače i ne leti zrakom već prilikom bliskog doticaja vlasišta prelazi na glavu drugog djeteta ili odrasle osobe. Izvan vlasišta može preživjeti do 48 sati, nakon čega bez hrane ugiba.

**Metode liječenja:** ako na kosi djeteta pronađete uši ili gnjide,potrebno je

- započeti tretman preparatom protiv ušiju kupljenim u ljekarni – **strogo se pridržavati uputa** **za korištenje koje se nalaze na preparatu.**

**-** izbjegavati pranje kose običnim šamponima 1-2 dana nakon tretmana zbog produljenog djelovanja preparata

-ponoviti pranje kose istim preparatom svakako više puta, uz redovito pregledavanje vlasišta

- odstraniti gnjide češljanjem gustim češljem, električni češljevi koji bi ih prilikom isčešljavanja trebali uništiti

- gnjide je potrebo tražiti i odstranjivati svaka 2-3 dana tijekom 2-3 tjedna.

- na tržištu su dostupni i repelenti u spreju koji preventivno odbijaju uši, a potrebno ih je raspršiti prije odlaska u kolektiv

**Dodatne mjere:**  - potopiti češljeve i četke u vruču vodu tijekom 10 minuta.

* Oprati odjeću,posteljinu i ostale predmete s kojima je zaražena osoba bila u kontaktu, u vručoj vodi
* Odjeću i predmete koji se ne mogu tretirati vručom vodom, potrebno je zatvoriti u plastične vreće tijekom 2 tjedna.
* Usisati podove i namještaj, osobito gdje je zaraženo dijete sjedilo i ležalo.

**Prevencija:** - izbjegavati izravni dodir “glava – glava” tijekom igre

* Dužu kosu skupiti u rep
* Izbjegavati korištenje tuđih kapa, šalova,marama,traka za kosu, sportske odjeće i kaputa
* Izbjegavati uporabu tuđeg češlja, četke i ručnika

 vaVvn

Rješavanje problema ušljivosti glave kod djece u dječjim kolektivima je zahtjevan I najčešće dugotrajan proces, koji se može jedino riješiti suradnjom svih roditelja s odgajateljicama vrtičkih skupina te ako je potrebno , i u suradnji s zdravstvenim voditeljicama vrtića i higijensko – epidemiološkim odjelima.

Pripremila: bacc.med.techn. Marijana Strukan Izvor: www.hzjz.hr